сътрудничество и си оказват съдействие при провеждането на съвместното разследване или съвместната проверка на място;
 г)
 взаимно се подпомагат във връзка с последващите изпълнителни производства, доколкото законът позволява това, включително чрез координиране на всички производства или други правоприлагащи действия (административни, граждански или наказателни), свързани с резултата от съвместното разследване или съвместната проверка на място или по целесъобразност с перспективите за постигане на споразумение.
 5. В началото на съвместното разследване или съвместната проверка на място запитващият орган и запитаният орган вземат предвид най-малко следното:
 а)
 конкретните нормативни разпоредби, обуславящи предмета на разследването или проверката на място;
 б)
 съставянето на съвместен план за действие, в т.ч. основни етапи и разпределение на отговорностите за постигането на резултатите от дейностите и отчитане на съответните приоритети на всеки орган;
 в)
 идентифицирането и оценката на всякакви законови ограничения или пречки, както и на всякакви различия в процедурите по отношение на разследващите или правоприлагащите дейности или всяко друго производство, включително правата на лицата — обект на разследване;
 г)
 идентифицирането и оценката на специфичните задължения за опазване на адвокатската тайна, които могат да имат въздействие върху процедурата по разследване, както и върху изпълнителните производства;
 д)
 стратегията относно информацията за обществеността и пресата;
 е)
 използването на предоставената или обменената информация.
 Член 9
 Ограниченията във връзка с поверителността и допустимото използване на информацията
 1. Органите потвърждават, че цялата информация, която обменят по между си, попада в приложното поле на членове 76 и 78 от Директива 2014/65/ЕС.
 2. Като съблюдават приложимите законови и подзаконови актове в съответната държава членка, Органите опазват поверителността на всяка непублична информация, свързана с мерките за сътрудничество или обмена на информация съгласно настоящото споразумение, в т.ч.:
 а)
 самото искане за сътрудничество и неговото съдържание;
 б)
 свързаните с искането въпроси, включително всякакви двустранни консултации между Органите, и по целесъобразност цялата информация относно отказа за предприемане на мерки за сътрудничество;
 в)
 предоставената от даден орган информация, която не е била предварително поискана, както и факта, че такава информация е била предоставена.
 3. Органите гарантират, че техните служители спазват приложимите задължения за поверителност.
 4. Когато във връзка с изпълнението на искане за сътрудничество запитаният орган сметне за необходимо или желателно да оповести факта, че запитващият орган е отправил искане, запитаният орган оповестява това единствено след като е обсъдил със запитващия орган естеството и обхвата на желаното оповестяване и е получил неговото съгласие за оповестяването. Когато не е дал съгласието си за оповестяването, запитващият орган получава вместо това възможност да оттегли искането си.
 Член 10
 Изменение, допълване и преразглеждане на настоящото споразумение
 1. Настоящото споразумение може да бъде изменено или допълнено по взаимно писмено съгласие на Органите.
 2. Органите извършват редовно наблюдение и преглед на изпълнението на настоящото споразумение и провеждат съвместни консултации за подобряване на неговото действие и отстраняване на евентуалните проблеми.
 Член 11
 Допълнителни страни
 Орган, който е станал приемащ орган след влизането в сила на настоящото споразумение, може да поиска да стане страна по споразумението.
 Член 12
 Разрешаване на спорове
 Органите полагат усилия за разрешаване на всякакви спорове, възникнали между тях по отношение на поисканото или предоставеното съгласно